KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. december 16-i ülésére)

TÁRGY:
A JÁRÓBETEG SZAKELLÁTÁS KÖZSZOLGÁLTATÁSI ÉS VAGYON-


KEZELÉSI SZERZŐDÉSÉNEK MÓDOSÍTÁSA

A Képviselő-testület 82/2009. számú határozatával vagyonkezelői jogot engedett az Önkormányzat tulajdonában lévő egészségügyi közszolgáltatás ellátását szolgáló vagyonra a Semmelweis Halasi Kórház Nonprofit Kft.-nek. A vagyonkezelésbe adott eszközök megnevezését és értékét a szerződés melléklete tartalmazza, melyet az Önkormányzat és a vagyonkezelő 2009. augusztus 25-én írt alá.

A szerződés elfogadásakor még nem álltak rendelkezésre teljes körűen a szükséges, és egyeztetett eszközadatok. A felvett leltárok tételes elemzése, és a nagyértékű tárgyi eszközök forgalmi értékét meghatározó vagyonértékelés szükségessé teszi a Közszolgáltatási és vagyonkezelési szerződés 1. és 2. sz. mellékletének módosítását.

A fentiek alapján javasolom, hogy a Képviselő-testület a közszolgáltatási és vagyonkezelési szerződés módosítását a határozat-tervezetben foglaltak szerint fogadja el.

Kiskőrös, 2009. december 4.


Domonyi László sk.

polgármester

HATÁROZAT-TERVEZET

1. Kiskőrös Város Képviselő-testülete az államháztartásról szóló 1992. évi XXXVIII. Törvény 105/B. § (1) bek. c) pontja alapján a Semmelweis Halasi Kórház Nonprofit Kft., mint vagyonkezelő és Kiskőrös Város Önkormányzata, mint tulajdonos között a Képviselő-testület 82/2009. sz. határozata alapján létrejött közszolgáltatási és vagyonkezelői szerződés módosítását a határozat melléklete szerint elfogadja. 

2. A Képviselő-testület felhatalmazza a polgármestert a szerződésmódosítás aláírására.
Határidő: 
2009. december 31.

Felelős: 
polgármester

